Source: http://spotidoc.com/doc/5194417/002239-l%C3%A4hdepuisto
Timestamp: 2018-08-14 17:18:32+00:00
Document Index: 2641157

Matched Legal Cases: ['kko ', 'kko ', 'kko ', 'kko ', 'kko ', 'kko ']

002239 lähdepuisto
MAANKÄYTÖN, RAKENTAMISEN JA YMPÄRISTÖN TOIMIALA / KAUPUNKISUUNNITTELU
Asemakaavamuutoksen selostus, joka koskee 13.3.2017 päivättyä asemakaavakarttaa nro 002239.
Kaavoitus on tullut vireille 7.4.2014.
002239 / Lähdepuisto, 13.3.2017
Asemakaavan muutos:
Kaupunginosa 93, Vaarala, kortteli 93039 sekä katu-, virkistys- ja erityisalueet.
(Kumoutuvan asemakaavan katu-, virkistys- ja erityisalueet.)
Tonttijako:
Kortteli 93039, tontit 1-11.
Asemakaavamuutos mahdollistaa Vaaralan Lähdepuiston pientaloalueen itäpuolelle täydennysrakentaminen. V-kerroksinen kerrostalorivi suoja Kehä-III:n (E 18) melulta uutta asuinaluetta. Uudet
matalat rakennukset yhdistävät Lähdepuiston pientaloalueeseen.
Kaavan laatija: Mikel Aizpuru, kaavasuunnittelija, Vantaan kaupunki;
[email protected], puh. 098 392 2234.
Kaavamuutosalue sijaitsee Vaaralan kaupunginosan itäosassa, Lähdepuistontien
pientaloalueen ja Kehä III:n (E 18) välissä.
Vantaan kaupunki on hakenut asemakaavanmuutosta. Kaavamuutoshakemus on kirjattu saapuneeksi 5.3.2014. Kaavamuutoksen numeroksi tuli työohjelmassa numero 002239.
Kaavoitus tuli vireille 7.4.2014.
OAS valmistui 7.4.2014.
Mielipiteet pyydettiin 30.4.2014 mennessä (MRL 62 §) ja niitä saatiin 24 kappaletta.
Asukastilaisuudet asemakaavahankkeesta järjestettiin 30.11.2015 ja 14.4.2016.
Asukaskävely suunnittelualueella järjestettiin 24.5.2016.
uusi OAS (päivitys) valmistui 4.11.2016.
Mielipiteet pyydettiin 20.11.20116 mennessä (MRL 62 §) ja niitä saatiin 15 kappaletta. Vanhat
mielipiteet otetaan lisäksi huomioon suunnittelussa.
1. Tiivistelmä .......................................................................................................................... 4
2. Lähtökohdat........................................................................................................................ 4
2.1 Selvitys suunnittelualueen oloista........................................................................................ 4
2.2 Suunnittelutilanne ............................................................................................................. 12
3. Asemakaavan suunnittelun vaiheet .................................................................................. 15
3.1 Suunnittelun käynnistäminen, sitä koskevat päätökset ja vireilletulo ................................. 15
3.2 Osallistuminen ja yhteistyö ................................................................................................ 15
3.3. Asemakaavan tavoitteet .................................................................................................... 17
3.4 Asemakaavaratkaisun vaihtoehdot .................................................................................... 18
4. Asemakaavan kuvaus........................................................................................................ 19
4.1 Kaavan rakenne ................................................................................................................. 19
4.2 Ympäristön laatua koskevien tavoitteiden toteutuminen ................................................... 20
4.3 Aluevaraukset.................................................................................................................... 21
4.4 Kaavan vaikutukset ............................................................................................................ 22
4.5 Ympäristön häiriötekijät .................................................................................................... 26
4.5 Nimistö.............................................................................................................................. 26
5. Asemakaavan toteutus ..................................................................................................... 26
6. Kaavatyöhön osallistuneet................................................................................................ 26
7. Tilastolomake ................................................................................................................... 27
8. Asemakaavakartta ja -määräykset .................................................................................... 29
9. Muu suunnitelma-aineist .................................................................................................. 35
LUETTELO MUISTA KAAVAA KOSKEVISTA ASIAKIRJOISTA, TAUSTASELVITYKSISTÄ JA LÄHDEMATERIAALISTA
Vantaan moderni rakennuskulttuuri 1930 - 1979, Amanda Eskola, Vantaan kaupunki 2002
Lähdepuiston liikennemeluselvitys, Ramboll Oy 2016
Lähdepuiston maaperäselvitys, Vantaan kaupunki 2014
Fazerilan pohjavesialueen suojelusuunnitelma 31.8.2015, Ramboll Finland Oy
Ympäristömeludirektiivin mukainen liikennemeluselvitys Vantaalta, Sito Oy, 2012
Vantaan kaupungin kiinteiden esihistoriallisten muinaisjäännösten inventointi, Vantaan kaupunki, 2000
historialliset kartat, http://kartta.vantaa.fi, Vantaan kaupunki
tilastotietoa:http://www.vantaa.fi/hallinto_ja_talous/tietoa_vantaasta/tilastot_ja_tutkimukset /vantaa_alueittain_ja_aluejaot
Vaaralan Omakotiyhdistys ry; toim. Reeta Lius: Vaarala-Fagersta, Gummerus Kirjapaino, Jyväskylä 1997
Asemakaavamuutoksessa esitetään uusia kerrostalo- ja pientalokorttelialuetta Vaaralaan vanhan
asuntoalueen itäpuolelle. Rakennettava alue on tällä hetkellä metsittynyttä niittyä ja kynnettyä
peltoaluetta. Alueen eteläosa, jossa on virkistyskäytössä olevaa metsää ja joka kuuluu osaksi Fazerilan pohjavesialueeseen, esitetään säilytettäväksi virkistyskäytössä. Kehä III:n reuna-alue on liikennemelun ja liikenteen tuomien pienhiukkasten takia suojaviheraluetta. Yhteys Vaaralan katuverkkoon tapahtuu uuden Lähdepuistonpolun kautta. Katu liittyy Lähdepuistontiehen Hakunilantien puoleisessa päässä. Alue tukeutuu olemassa oleviin verkostoihin, liittyy olemassa olevaan
asuinrakentamiseen ja on siten edistää joukkoliikenteeseen tukeutuvaa ja eheytyvää yhdyskuntarakennetta.
2.1 SELVITYS SUUNNITTELUALUEEN OLOISTA
2.1.1 Alueen yleiskuvaus
Varsinainen muutosalue rajautuu lännessä Lähdepuistontien pientaloalueeseen ja koillis- sekä itäosassa vilkasliikenteisen Kehä III:n (E 18) liikenneväylään, jolta saavutettavuus eri suunnilta Lähdepuiston muutosalueelle Hakunilantien eritasoliittymän kautta on hyvä. Etelässä alue rajautuu Vantaan yleiskaavan mukaiseen leveään, metsäiseen lähivirkistysaluevyöhykkeeseen.
2.1.2 Luonnon ympäristö
Maisemakuva ja -rakenne
Asemakaavamuutosalue lähiympäristöineen sijoittuu alavalle pelto- ja niittyalueelle. Niityt ovat
metsittyneet, mutta peltoalue kynnetään ja pidetään kasvillisuudesta vapaana. Kehä III rakennettiin 1960–luvulla nykyistä laajemman peltoaukean poikki. Edellä mainittu muutosalueen peltoaukea on osa tästä. Maisemallisesti rakennettavaksi esitetty osa muutosalueesta on tasaista, kosteaa, usealla ojalla ojitettua alavaa maata, jossa huomio kiinnittyy aluetta ympäröiviin rakennusmassoihin, suureen, vilkas-liikenteiseen liikenneväylään sekä muutosalueen kaakkoisnurkan metsäalueeseen.
Vesistöt ja vesitalous
Alueen eteläosa sijoittuu vedenhankinnan kannalta tärkeälle Fazerilan pohjavesialueelle. Pohjavesialueella on kolme vedenottamoa, joista lähin sijaitsee noin 150 m etäisyydellä kaava-alueen
eteläreunasta.
Kormuniitynoja
Lähdepuiston alueelta lähtee yksi Kormuniitynojan latvahaaroista, johon Käärmekallion suunnalta
virrannut valtaoja yhtyi. Viimemainittu kulkee nykyisin kutistuneena pikkuojana Kehä III:n alueella
putkessa. Aikanaan runsasvetinen valtaoja tuli Vaaralan alueelle entisten Purotien ja Myllytien sivua (entinen oja ja pikkutiet ovat nykyisin Kehä III:n liikennealueen alla).
Kaavamuutosalue sijoittuu maaperäkartan mukaan savialueelle. Alue on suurelta osin nykyistä
peltoaluetta. Vantaan kaupunki on tehnyt alueella pohjatutkimuksia tätä asemakaavatyötä varten
vuonna 2014. Alueella on tehty painokairauksia ja siipikairauksia sekä otettu maanäytteitä muutamista pisteistä. Ylimpänä luonnonmaakerroksena on 0,2-1,0 metrin paksuinen saven kuivakuorikerros. Kuivakuoren alapuolella olevan pehmeän savikerroksen paksuus vaihtelee noin 3-18 metrin välillä (keskimäärin 10-15). Siipikairalla mitattu saven redusoimaton leikkauslujuus on heikoimmillaan noin 3-6 kPa. Maanäytteistä tutkittu saven vesipitoisuus vaihtelee 70…150 %. Paksuimmillaan savikerros on Alueen keskiosassa. Saven alapuolella maakerrokset vaihtuvat siltin, hiekan ja
soran kautta kalliopintaa peittävään moreeniin. Painokairauksilla on päästy tunkeutumaan noin 421 metrin syvyydelle maanpinnasta.
Rakennettavuus maaperän suhteen, geotekniikka
Rakennukset suositellaan perustettavaksi koko alueella paaluttamalla. Kunnallistekniset rakenteet
ja liikennöitävät piha-alueet suositellaan pohjanvahvistettavaksi stabiloimalla (tai mahdollisesti
keventämällä) varsinkin, jos alueella tehdään merkittäviä täyttöjä (yli 0,5 metriä). Painumariskin
takia alueella ei sallita pohjaveden pysyvää alentamista.
2.1.3 Rakennettu ympäristö
Asemakaavamuutosalue on peltoaluetta. Vaaralan kaupunginosassa oli syyskuussa 2016 yhteensä
2922 asukasta.
Kaava-alueella ei ole asuntoja. Lähin asuntoalue on muutosalueen länsipuolelle rakennetut pientalokorttelialueet, jotka rajoittuvat asemakaavan muutosalueeseen.
Asemakaavamuutosalue tukeutuu Hakunilan palveluihin, joita ollaan laajentamassa Lahden-väylän
suuntaan. Vaaralassa sijaitsee pari päiväkotia, päiväkeskus, pieni kauppa, kirkko ja kaksi huoltoasemaa. Peruskoulut ja lukio sijaitsevat Hakunilassa.
Vaaralan alueella sijaitsevien yritysten toimipaikkojen yhteenlaskettu henkilöstömäärä v. 2014 oli
1970 henkilöä.
Vaaralan kaupunginosa kuuluu Hakunilan suuralueeseen. Maasto on joko jyrkkäpintaista kalliomaastoa tai tasaista entistä peltoa.
Vaaralan kyläyhteisön väljä omakotialue rakentui pääosin ennen 1970-luvulla laadittua asemakaavaa. Asemakaavan vaikutuksesta alue on huomattavasti tiivistynyt ja siitä on tullut nykyinen
pääosin kaksikerroksinen pientaloalue. Uusia asuntoja rakennetaan vieläkin. Vaarala on yksi Vantaan rivitalovaltaisimmista asuinalueista.
Vaaralan kaupunkikuva muodostuu alueen läpi kulkevasta, alueen kahteen osaan jakavasta Hakunilantiestä ja sen molemmin puolin kohoavista, maisemaa hallitsevista korkeista ”vaaroista”,
Vaaralan kallioista nimeltään Vaaralanmäki ja Koivumäki, sekä näiden lähiympäristöön rakennetuista, pääasiassa kaksikerroksisista asuntorakennuksista. Yleisvaikutelma on levollinen.
itse suunnittelualue on rakentamaton, pääosin peltoaluetta.
Muutosalueella ei ole rakennushistoriallisesti arvokkaita tai muitakaan rakennuksia, mutta alue rajoittuu lännessä Lähdepuistontien rakennushistoriallisesti arvokkaaseen rivitaloalueeseen.
Lähdepuistotien rivitalot
Muutosalue rajoittuu länsireunastaan Lähdepuistotien rivitaloalueeseen, joka ”Vantaan moderni
rakennuskulttuuri 1930 - 1979” -inventointiraportissa on esitetty rakennuskulttuurihistoriallisesti
arvokkaana kohteena. Näistä Lähdepuistontie 29 on saanut luokitustunnuksen A1 (selkeä suojelukohde) suunnittelijoina professori, arkkitehti Bengt Lundsten ym. Samojen suunnittelijoiden luokitustunnuksella A2 (mahdollinen suojelukohde) esitetään viereiset rivitalot osoitteessa Lähdepuistontie 23. Saman A2-luokituksen on saanut rivitalokortteli osoitteissa Lähdepuistontie 13 ja 17.
Nämä rakennukset ovat Kaija ja Heikki Sirénin käsialaa. Kohde A1 sijoittuu lähimmäksi Hakunilan
eritasoliittymää alueen pohjoisosaan.
A1-luokitellussa kohteessa talot ovat säilyneet pääpiirteissään alkuperäisinä.
Kulttuurihistoriallisesta syystä säilytettäviä
rivitaloja, Lähdepuistontie 29.
Keksitalot
Lähdepuistotien länsipuolella, jo kauempana suunnittelualueesta, sijaitsee kolme historiallisesti
mielenkiintoista asuintaloa, jotka valmistuivat vuonna 1956. Vielä 1960-luvun alkupuolella talot
nököttivät itsekseen korkean Koivumäen kallion juurella, sen itäpuolella, muuten aukean ja tyhjän
pellon laidalla.
Oy Fazer Ab rakennutti ns. Keksitalot henkilökuntansa työsuhdeasunnoiksi. Rakennukset ovat Vantaan ensimmäisiä asuinkerrostaloja ja ne on nimetty kolmen silloin valmistetun Fazerin keksin Onni, Marie ja Siro mukaan. Joka rakennuksen päätyä koristi keksin mukaan nimetyn rakennuksen
keksimuotoinen reliefi.
Siro-rakennus oli alun perin väriltään vaaleankeltainen, Marie vaaleanpunainen ja Onni ruskeahko.
Oy Fazer Ab myi myöhemmin asunnot asukkaiden lunastettaviksi osakehuoneistoiksi. Rakennuksissa ei enää ole keksikuvia eikä niille tunnusomaisia värejä.
Muinaisjäännöskohteet
Vantaan kiinteiden muinaisjäännösten yleisinventointi on tehty vuonna 2000. Alueella ei ole inventoituja muinaisjäännöskohteita.
Liittyminen viheralueverkostoon
Muutosalueelta pääsee nykyisiä reittejä pitkin ympäröiville lähivirkistysalueille, pohjoiseen Ojangon ulkoilualueelle ja Kuussillan metsän läpi länteen Slåttmossenin suoalueelle. Slåttmossenin
alueen yhteydessä sijaitsee myös virkistyskäyttöön kunnostetut hiekkakuopat.
Lähdepuistontien kääntöpaikan eteläpuolelta lähtee metsärinnettä mukaileva rakennettu ja valaistu ulkoiluraitti itään. Jonkun matkan päässä raitti jakautuu kolmeen suuntaan. Yksi haara jatkuu Kehä III:n yli kevyen liikenteen sillalla, toinen haara kiertää Metsätien itäpuolitse Fazerintielle
ja Länsimäentielle ja kolmas haara lähtee pohjoiseen Lähdepuiston leikkipuistoon.
Kaksi ensimmäistä ovat ulkoilijoiden lisäksi myös polkupyöräilijöiden suosimia.
Lähistöllä sijaitsee kaksi asemakaavassa nimettyä puistoaluetta, Lähdepuisto ja Koivumäki (ennen
asemakaavaa tunnettu ”Kutuharju” -nimellä). Koivumäki on Vaaralan kallioista matalampi, + 46
metriä merenpinnan yläpuolella. Vain hieman korkeampi Vaaralanmäki nousee + 48 metriin.
Muutosalueelle ei ole rakennettua katuyhteyttä ajoneuvoille. Lähin ajoneuvoliikenteen katualue
sijaitsee Lähdepuistontiellä.
Muutosalueen joukkoliikenneyhteydet sijaitsevat Hakunilantiellä, jota liikennöivät Vantaan sisäiset
ja seutulinjat.
Seudullinen jalankulku- ja polkupyöräreitti
Kehä III:n varrella kulkee jalankulku- ja polkupyöräliikenteen pääreitti. Muutosalueen koillisnurkan kohdalla sijaitsee Kehä III:n ylittävä kevyen liikenteen silta, jossa reitti siirtyy etelä-puolelta
Kehä III:n pohjoispuolelle.
Lähdepuistotien kääntöpaikan katualueella on varattu yleisiä paikoitustiloja sekä henkilöautoille
että raskaille ajoneuvoille.
Muutosalueen itäreunalla on yleiskaavan pikaraitiotievaraus, jonka linjausta tarkennetaan asemakaavan yhteydessä.
Asemakaavan muutosalueen halki kulkee vesijohdon runkolinja d400, johon kaava-alueen sisälle
rakennettava vedenjakeluverkosto voidaan liittää.
Vesijohtoverkko kuuluu Hakunilan painepiiriin. Käyttövesi saadaan Pitkäkosken vedenpuhdistuslaitokselta Ylästön paineenkorotus-pumppaamon ja Tikkurilan painepiirin kautta. Hakunilassa sijaitsevan vesitornin tilavuus on 1000 m3, HW = +94,00 ja NW = +88,00. Lisäksi käytössä on alasäiliö,
jonka tilavuus on 2700 m3. Vesijohtoverkon alin painetaso kaava-alueella on noin + 85.00 ja ylin
on noin + 95.00. Painetasot on ilmoitettu N2000- järjestelmässä metreinä merenpinnasta (mvp).
Kaava-alueelle rakennetaan jätevesiverkosto, joka johtaa jätevedet alueen pohjoispuolella sijaitsevalle Vaaralan jätevedenpumppaamolle. Sieltä jätevedet johdetaan eteenpäin Mailatien jätevesien mittausaseman kautta Helsingin viemäriverkostoon. Lopulta jätevedet ohjataan Viikinmäen
keskuspuhdistamolle puhdistettaviksi.
Hulevedet johdetaan kaava-alueelta pohjoiseen johtavaan puroon, josta vedet kulkeutuvat Kehä
III:n ali Kuormuniitynojaan. Kuormuniitynoja yhtyy Nissaksessa Krapuojaan, joka laskee lopulta
mereen Sipoon Kapellviken'in lahdessa.
Rakentamista rajoittavat tekijät
Korttelin 93032 eteläpuolelta kaava-alueen halki kulkee vesijohdon runkolinja.
Alue on liitettävissä kaukolämpöverkon piiriin.
Rakennettavaksi suunnitellun alueen itäosassa, ojien itäpuolella kulkee maakaasuputki VE200.
Maakaasuputki risteää Kehä III:n kohtisuoraan yhdessä kaukolämpöputken kanssa
Asemakaava-alueelle sijoittuu Fingrid Oyj:n 400kV voimajohto Tammisto - Anttila, yhdessä Helen
Sähköverkko Oy:n ja Vantaan Energia Sähköverkot Oy:n voimajohtojen kanssa
Saastunut maaperä
Suunnittelualueella, joka on pääosin peltomaata, ei epäillä olevan pilaantunutta maata.
Seveso-laitokset
EU:n Seveso III-direktiivin mukaan vaarallisia kemikaaleja tai räjähteitä käsittelevien laitosten läheisyyteen ns. konsultointivyöhykkeelle sijoitettavien haavoittuvien kohteiden sijoituksessa on
neuvoteltava turvallisuus- ja kemikaaliviraston (TUKES) kanssa. Suunnittelualue sijaitsee noin 1km
etäisyydellä Långmossebergenin jätevoimalasta. Voimalan konsultointivyöhykkeen leveys on
Kaavoituksessa ja rakentamisessa huomioon otettavat liikennemelun ohjearvot on annettu Valtioneuvoston päätöksessä 993/1992. Päätöksessä ohjearvot on annettu päiväajan klo 7-22 ja yöajan
klo 22-7 keskiäänitasoina. Asumiseen ja tarkoitettavilla alueilla melutaso ei saa ylittää ulkona päivällä 55dB keskiäänitasoa eikä yöllä uusilla alueilla 45dB keskiäänitasoa. Rajaohjearvot sisätiloissa
ovat päivisin 35dB ja yöaikaan 30dB. Ohjearvot koskevat myös mm. oleskeluun tarkoitettuja asemakaavoitettuja puistoja ja muita virkistysalueita.
Asemakaavatyötä varten tehtiin liikennemeluselvitys, joka valmistui vuonna 2016.
Alue sijaitsee kaukana lentomeluvyöhykkeistä eikä lentomelua ole tarpeen huomioida suunnittelussa. Tieliikennemelu mallinnettiin Kehä III tiesuunnitelmassa (Kantatie 50 parantaminen välillä
Lahdenväyä-Porvoonväylä) käytetylle vuoden 2030 liikenne-ennusteelle. Kasvillisuuden ja lumipeitteen vaikutusta ei ole meluselvityksessä huomioitu.
Pikaraitiotien osalta todettiin, että sen aiheuttama melu olisi toteutuessaan suunnittelualueella
huomattavasti tieliikennemelua vähäisempi eikä sitä tai sen yhteisvaikutusta tarvitse huomioida
melutilannetta arvioidessa.
Selvityksen mukaan suunnittelualueella ylittyisivät laajasti meluohjearvot ilman uusien rakennusmassojen estävää vaikutusta huolimatta rakennetusta meluesteestä Kehä III reunalla.
Todennäköisesti alueella ulkotiloja koskevaa ohjearvoa ei voida saavuttaa ilman rakennettavia
kerrostaloja, jotka estävät liikennemelun leviämisen alueelle.
Suurin julkisivuihin kohdistuva Kehä III suunnasta kantautuva melu on viisikerroksisten kerrostalojen ylimmissä kerroksissa 70dB. Päiväohjearvo 35dB saavutetaan kaavamääräyksellä, jossa ulkovaipan ääneneristävyys on 35dB. Ulkovaipan 35dB ääneneristävyysvaatimus tulee olla Kehätien
puoleisilla pitkillä sivuilla ja vesikatoilla, kerrostalojen päädyissä 30dB.
Parvekkeita koskevat ulkotilojen ohjearvot. Kehä III-puoleisille kerrostalojen sivuille ei voida rakentaa lasitettuja, avattavia parvekkeita lukuun ottamatta kaakkoiskulman kerrostaloa, jonka kaikille
sivuille voidaan rakentaa parveke.
Yömelu ilman rakentamista vuonna 2030
Rakentamisen liikennemelua estävä vaikutus,
yömelu vuonna 2030
Helsingin seudun ympäristöpalveluiden (HSY) sekä Terveyden ja hyvinvoinnin laitoksen (THL) määrittelemien ilmanlaatuvyöhykkeiden avulla pyritään vähentämään pienhiukkasten ja muiden liikenteen päästöjen terveyshaittoja pääkaupunkiseudulla. Minimi- ja suositusetäisyydet määrittelevät vyöhykkeet, joita lähemmäksi ei suositella asutusta. etäisyys on ilmoitettu metreinä ajoradan
reunasta rakennuksen julkisivuun tai oleskelualueen reunaan. Liikennemääränä käytetään arkivuorokauden ajoneuvomäärää. Ajoneuvomääräksi Kehä III arkivuorokaudessa vuonna 2030 on arvioitu yhteensä 78 000 moottoriajoneuvoa (Kehä III tiesuunnitelma). Lähimpien asuinkerrostalojen
julkisivut tulevat olemaan lähimmillään noin 75 metrin etäisyydellä ajoradan reunasta. Ilmanlaatuvyöhykkeiden mukaiset rakentamisetäisyydet täyttyvät.
HSY:n sekä Terveyden- ja hyvinvoinnin
laitoksen rakentamisetäisyydet ilmanlaadun mukaan.
2.1.4 Maanomistus
Suunnittelualue on kokonaisuudessaan
kaupungin omistuksessa.
Kaupungin maanomistus värillisenä.
2.2 SUUNNITTELUTILANNE
2.2.1 Kaava-aluetta koskevat suunnitelmat, päätökset ja selvitykset
Valtakunnalliset alueidenkäyttötavoitteet VAT
Valtioneuvoston 30.11.2000 päättämien (tarkistettu osittain 13.11.2008) valtakunnallisten alueidenkäyttötavoitteiden erityistavoitteena on, että asuin-, työpaikka- tai palvelutoimintojen alueita
ei sijoiteta irralleen olevasta yhdyskuntarakenteesta. Jalankulun ja pyöräilyn verkostoja varten on
varattava riittävät alueet ja edistettävä niiden jatkuvuutta, turvallisuutta ja laatua.
Helsingin seutua kehitetään kansainvälisesti kilpailukykyisenä valtakunnallisena pääkeskuksena
luomalla edellytykset riittävälle ja monipuoliselle asunto- ja työpaikkarakentamiselle, toimivalle
liikennejärjestelmälle sekä hyvälle elinympäristölle. Helsingin seudulla edistetään joukkoliikenteeseen, erityisesti raideliikenteeseen tukeutuvaa ja eheytyvää yhdyskuntarakennetta. Hanke on
omalta osaltaan näiden tavoitteiden mukainen. Tavoitteiden toteutuminen on selostettu tarkemmin selostuksen kohdissa 4 ja 5.
Ympäristöministeriössä on aloitettu alueidenkäyttötavoitteiden uudistustyö, tavoitteena on että
valtioneuvosto voisi päättää uudistetuista tavoitteista keväällä 2017.
Uudenmaan maakuntakaavassa (YM
8.11.2006) alue on taajamatoimintojen aluetta.
Kaavasuunnittelualueen eteläpuolella on osoitettu viheryhteystarve.
Uudenmaan maakuntakaava on tullut lainvoimaiseksi vuonna 2007 ja
sen jälkeen sitä on täydennetty kolmella vaihekaavalla.
Kaavahanke on maakuntakaavan
Ote Uudenmaan vahvistettujen maakuntakaavojen yhdistelmästä 2014.
MASU 2050 määrittelee seudun tavoitteellista maankäyttöä ja toimii
tausta-aineistona Helsingin seudun
liikennejärjestelmälle HLJ2015 sekä
Helsingin seudun asuntostrategialle.
MASU 2050 on strateginen suunnitelma, joka osoittaa seudun maankäytön kehittämisen vyöhykkeet.
Yhteisesti sovittujen tavoitteiden
mukaisesti 80 % uudesta asuntotuotannosta ohjataan seudun ensisijaisesti kehitettävälle vyöhykkeelle
(tumman ruskea vyöhyke).
Vantaan kaupunginvaltuusto on hyväksynyt suunnitelman 11.5.2015.
Kaupunginvaltuuston 17.12.2007 hyväksymä yleiskaava on tullut vomaan
Suunnittelualue on yleiskaavassa
matalaa ja tiivistä asuntoaluetta
(A2). Alueelle saa rakentaa ensisijaisesti pienkerrostaloja ja kytkettyjä
pientaloja. Alueella voidaan sallia
asuinympäristöön soveltuvia työtiloja.
Kaavahanke on yleiskaavan mukainen.
Ote Vantaan yleiskaavasta 2007
Suunnittelualueella on voimassa asemakaava nro 930100 (SM 18.9.1975)
sekä asemakaava nro 930900 (YM
8.11.1990). Alue on pääosin puistoa
(VP/P), pohjoisosassa suojaviheraluetta
(EV). Alueella ei ole rakennusoikeutta.
Ote ajantasa-asemakaavasta.
Muut päätökset ja suunnitelmat
Muita aluetta koskevia suunnitelmia ei ole tiedossa.
3. ASEMAKAAVAN SUUNNITTELUN VAIHEET
3.1 SUUNNITTELUN KÄYNNISTÄMINEN, SITÄ KOSKEVAT PÄÄTÖKSET JA VIREILLETULO
Vantaan kaupungin jättämä kaavamuutoshakemus on kirjattu saapuneeksi 5.3.2014. Kaavamuutos sai työohjelmassa numeron 002239 ja kaavoitus tuli vireille 7.4.2014. Osallistumis- ja arviointisuunnitelma (OAS) valmistui 7.4.2014
3.2 OSALLISTUMINEN JA YHTEISTYÖ
3.2.1 Osalliset
- alueen maanomistajat
- naapurit (viereisten alueiden omistajat ja vuokralaiset)
- asukkaat, yritykset ja työntekijät, asukas- ym. yhdistykset
- ne, jotka katsovat olevansa osallisia
- kaupungin asiantuntijaviranomaiset: maankäyttötoimi (yrityspalvelut, rakennusvalvonta, ympäristökeskus, tekninen toimiala), Keski-Uudenmaan pelastuslaitos, kaupunginmuseo
- Muut viranomaiset ja yhteisöt: Uudenmaan liitto, HSL, Museovirasto, HSY, Uudenmaan ELYkeskus, Vantaan Energia Oy, Elisa Oyj ja HSL.
3.2.2 Osallistuminen ja vuorovaikutus
Asemakaavamuutoksen alkamisesta on tiedotettu Vantaan kaupungin verkkosivuilla, Vantaan
asukaslehdessä/ Vantaan Sanomissa sekä kirjeitse (MRL 62§) maanomistajille, naapureille ja viranomaisille.
Osallistumis- ja arviointisuunnitelma oli ensimmäisen kerran nähtävillä 7.4.2014 - 30.4.2014. Tuolloin mielipiteitä saatiin yhteensä 25 kappaletta.
Mielipiteet otettiin huomioon. Suunnittelualueeseen on tehty muutoksia. Uudessa suunnitelmassa
rakentamisen on ajateltu sijoittuvan nykyiselle peltoalueelle. Uusi OAS (päivitys) valmistui
4.11.2016. OAS oli uudestaan nähtävillä 4.11.2016 - 20.11.2016.
Asukastilaisuudet järjestettiin 30.11.2015 sekä 14.4.2016. Lisäksi järjestettiin asukaskävely alueella
Uudesta osallistumis- ja arviointisuunnitelmasta saatiin mielipiteitä yhteensä 15 kpl.
Vantaan kaupunginmuseolla ei ollut huomautettavaa.
Helsingin seudun liikenne-kuntayhtymä (HSL) totesi, että täydennysrakentaminen nivoutuu hyvin
nykyiseen yhdyskuntarakenteeseen sekä sijaitsee hyvien joukkoliikenteen yhteyksien varrella ja
tukee siten Helsingin seudun liikennejärjestelmäsuunnitelmaa (HLJ2015).
Vantaan Energia Oy ja Vantaan Energia Sähköverkot Oy pyytää mielipiteessään alueelle varausta
uudelle puistomuuntamolle.
Vastine: Puistomuuntamolle esitetään varaus asemakaavassa.
Helsingin seudun ympäristöpalvelut-kuntayhtymä (HSY) mielipiteessä todettiin, että vesihuollon
esisuunnitelma kustannusarvioineen tulee esittää kaavaselostuksessa. Samoin selostuksessa tulee
olla ilmanlaadun arviointi erityisesti Kehä III ajoneuvoliikenteen takia.
Vastine: Vesihuollon esisuunnitelma ja ilmanlaadun arviointi esitetään asemakaavaselostuksessa.
Fingrid Oyj esittää, että Kehä III:n sivussa eteläpuolella sijaitseva 400kV voimajohtolinjan johtoalue
tulee ottaa huomioon kaavoituksessa.
Vastine: Johtoalue otetaan huomioon asemakaavassa.
Suomen luonnonsuojeluliiton Vantaan yhdistys ry esitti mielipiteenään, että yhdistyksellä ei ole
tiedossa luontotyyppeihin tai lajistoon liittyviä erityisarvoja, jotka estäisivät ajatellun maankäytön
kaavoitettavalla alueella. Yhdistys esittää, että varsinaisen Lähdepuiston ja sen eteläpuolisen VLalueen selvityksiä täydennettäisiin.
Vastine: Asemakaavassa rakentaminen sijoittuu olemassa olevalle peltoalueelle, eteläosan monimuotoinen metsäalue kosteikkoineen säilyy. Tästä syystä tämän yksittäisen asemakaavan takia ei
tarvita uusia selvityksiä.
Asukas (As Oy Ristonsato) kertoi huomionaan, että noin kuukausi aiemmin jätevesipumppaamon
huollon aikana tie ei ollut täysin poikki, mutta käytetty polttomoottoripumppu aiheutti merkittävää melua.
Vastine: Pumppaamon sijaintiin asemakaavamuutos ei vaikuta. Uusi katuyhteys on normaalisti
käytettävissä myös pumppaamon huoltojen aikana.
Asukas (As Oy Ristonsato) pitää riskinä uuden tien rakentamista pohjoiseen As Oy Ristonsaton talojen ja huoltoaseman väliin. Jo pumppaamolle rakennettu tie aiheuttaa häiriötä ja kenties rakenteellisia ongelmia etenkin lähimmälle A-talolle. Tärinästä aiheutuu ongelmia ja lisäksi asuntojen
äänieristys on aika heikko. Historiallisesti merkittävien rakennusten (Ristonsato) arvo pitää huomioida ja säilyttää.
Vastine: Katurakenteet suunnitellaan huomioiden paikan olosuhteet myös tärinän kannalta. Tässä
kohteessa on katurakenteissa varmasti erityistä syytä kiinnittää huomiota tärinän vaimentamiseen. Asuntorakentaminen läheiselle peltoalueelle ei vaikuta kulttuurihistoriallista eikä rahallista arvoa alentavasti olemassa oleviin asuinrakennuksiin.
As Oy Ristonsadon 17 osakasta ja asukasta kertovat mielipiteenään, että yhtiö vastustaa uusille
suunnitelluille asuinrakennuksille ajateltua pohjoista ajoyhteyttä. Yhtiö vaatii meluselvityksen laatimista uudesta ajoyhteydestä. Yhtiö pelkää tulevan ajoneuvoliikenteen aiheuttaman tärinän vaurioittavan asunto-osakeyhtiön rakennuksia. Mielipiteessä epäillään, että pohjoisen reitin varrella
olevan jätevesipumppaamon huoltotyöt tulisivat katkaisemaan ajatellun ajoyhteyden uusille
asuinrakennuksille. Mielipiteessä esitetään, että uuden kadun rakentaminen aiheuttaisi liikennekaaoksen ja vaaratilanteita Hakunilantien ja Lähdepuistontien liittymien läheisyydessä. Uuden ajoyhteyden rakentaminen hävittäisi paikalla nyt olevan suojaavan viherrakenteen ja kevyen liikenteen yhteyden. Mielipiteessä esitetään ajoyhteyden rakentamista käyttäen eteläistä reittiä pohjoisen sijasta.
Vastine: Läheisen kehätien liikennemäärä, rakennusten ulkokuorien melusuojaus ja vaikutus ilmanlaatuun ovat määrääviä verrattuna rakennettavaan ajoyhteyteen uudelle noin 500 asukkaan
alueelle. Katurakenteet suunnitellaan huomioiden paikan olosuhteet myös tärinän kannalta. Ajoyhteys ei katkea pumppaamon tulevien huoltotöiden takia. Liikennemäärä on niin pieni, että sen
aiheuttama lisäys liittymien alueella ei aiheuta ruuhkautumista eikä lisää laskennallisesti merkittävästi vaaratilanteita. Eteläistä reittiä voidaan pitää
As Oy Martinsadon hallitus ilmoitti mielipiteenään vastustavansa asemakaavamuutosta.
8 Asukasta (As Oy Martinsato) ilmoittavat vastustavansa kaavamuutosta koska nykyinen ulkoilumaasto, lintujen kosteikko ja suojelualue katoaisivat.
Vastine: rakentaminen sijoittuu nykyiselle peltoalueelle, metsä, kosteikko sekä ulkoilualueet säilyvät.
Asukas haluaa korostaa Lähdepuistontieltä alkavan ulkoilureitin merkitystä lähiasukkaille. Ennen
rakennetun kevyen liikenteen väylän valmistumista paikalla ollut polku oli jo suosittu kävelijöiden,
koirien ulkoiluttajien ja pyöräilijöiden käytössä. Jalankulku- ja pyöräily-yhteys nykyisellä kohdalla
olisi myös jatkossa lyhin reitti uusille asukkaille lähikauppaan ja bussipysäkille.
Vastine: Jalankulku- ja polkupyöräyhteys suunnitellaan katuyhteyden lisäksi.
Asukas ilmoittaa mielipiteenään, että Lähdepuiston asemakaava tulee toteuttaa siten, että ainoastaan peltoalue rakennetaan ja ajoyhteys toteutetaan pohjoisen suunnasta.
Asemakaavamuutos 002239 Lähdepuisto sekä tonttijako on kaupunkisuunnittelulautakunnassa
Asemakaavahanke esitellään ja meneillään oleva vaihe vaikutusmahdollisuuksineen kerrotaan
Vantaan kaupungin internet-sivulla:
http://www.vantaa.fi/uutisia/ajankohtaiset_kaavat/hakunilan_kaavat/hakunilan_kaavat_arkisto/
101/0/97835
3.3. ASEMAKAAVAN TAVOITTEET
3.3.1 Lähtökohta-aineiston antamat tavoitteet
Kunnan asettamat tavoitteet
Vantaan valtuustokauden 2013-2017 strategia (Kv 17.6.2013/15.6.2015):
Strateginen painopiste on kaupunkirakenteen eheyttämisessä ja keskustojen tiivistämisessä joukkoliikenteen runkolinjojen varsille. Kestävä kehitys on hyvien elinmahdollisuuksien turvaamista
nykyisille ja tuleville sukupolville. Ratkaisuissa ja päätöksenteossa huomioidaan ekologiset näkökulmat ja oikeudenmukaisuus sekä pidetään talous tasapainossa.
MAL-tavoitteet
Maapoliittiset linjaukset koskien kaavoitusta, maanhankintaa ja maanluovutusta (Kv 22.9.2014)
- Kaupungin omistaman maan kaavoittaminen on etusijalla.
- Asuntotuotantoa varten asemakaavavarantoa lisätään niin, että se vastaa viiden vuoden rakentamisen tarvetta.
- Kaavoituksen tavoitteena on kohtuuhintainen, laadukas ja toteuttamiskelpoinen asuntotuotanto.
Kaavoituksella turvataan rakennettujen alueiden kehittäminen sekä uusien alueiden vetovoima ja laatutaso.
- http://www.helsinginseutu.fi/hki/HS/Maankayttosuunnitelma/Maankayttosuunnitelma/malseuranta
Vantaan arkkitehtuuriohjelma 2015
Vantaan arkkitehtuuriohjelma on kaupunginvaltuuston hyväksymä 11.5.2015.
- Luomme Vantaalle kerroksellisen, tiiviin ja läheisen kaupunkikuvan.
- Kannustamme hyvään ja kohtuuhintaiseen arkkitehtuuriin, kestävään rakentamiseen sekä uusien energiamuotojen käyttöön.
3.3.2 Muut tavoitteet
- Alueen merkittävien luonnonarvojen säilyttäminen.
- Alueen virkistysmahdollisuuksien säilyttäminen.
- Nykyisen asumisen melusuojauksen parantaminen.
- Tehokas rakentaminen.
3.4 ASEMAKAAVARATKAISUN VAIHTOEHDOT
Kesäkuu 2015 luonnos.
Rakennetun alueen ajateltiin sijoittuvan osittain
eteläosan monimuotoisen metsän ja kosteikkoalueen kohdalle, jolloin ne olisivat osittain hävinneet. Eteläpuolella olevat asuinalueet olisivat
yleiskaavan mukaisen rajan ulkopuolella. Uusista
rakennuksista ei muodostu rakenteellista suojaa
liikennemelua vastaan. Meluselvitys osoitti, että
uusien alueiden yöohjearvon saavuttaminen kehältä 150 metrin etäisyydellä edellyttäisi toimenpiteitä. Uusi katuyhteys tapahtuu kosteikkoalueen läpi.
Rakennusoikeus noin 14 000 k-m2.
Marraskuu 2015 luonnos.
Uuden version korkeampi rakentaminen suojaa
liikennemelulta uutta ja olemassa olevaa asumista. Meluselvitys tehtiin tämä luonnoksen
mukaan. Uuden ja vanhan asumisen väliin jää
leveä viheralue ja avo-oja. Eteläosan arvokas
metsä ja kosteikko säilyvät. Pienemmässä tilassa
saamme enemmän tehokkuutta ja se on yleiskaavan mukainen suunnitelma. Uusi katuyhteys
tapahtuu Lähdepuiston asuinalueen pohjoispuolelta, pumppaamon kohdalta.
Rakennusoikeus noin 20 000 k-m2.
Kesäkuu 2016 luonnos.
Nousi esille pohjoisen ja eteläisen katuyhteyden
vertaaminen.
Arvioitiin molemmat vaihtoehdot. Laskettiin
pohjois- sekä eteläkadun toteuttamisen ja mahdollisten putkisiirtojen kustannukset. Vaihtoehtojen kustannuserot eivät olleet merkittäviä.
Pohjoiseen katuyhteyteen päädyttiin, jotta kadun aiheuttama häiriö eteläosan kosteikko- ja
metsäalueella olisi mahdollisimman vähäinen.
Mitään rakentamista ei haluttu virkistysalueelle.
3.4.1 Asemakaavaratkaisun valinta ja perusteet
Havainnekuva tammikuu 2017
Ratkaisua kehitettiin edelleen luonnonympäristöä säästävään ja taloudellisempaan suuntaan aluerajauksen pysyessä samana.
Rakennusoikeus 21 750 k-m2.
4. ASEMAKAAVAN KUVAUS
4.1 KAAVAN RAKENNE
Asemakaavalla muutetaan puistoksi (VP ja P) ja suojaviheralueeksi osoitettua aluetta osittain
asuinkerrostaloille ja pientaloille osoitetuiksi korttelialueiksi. Tällä hetkellä alue on metsittynyttä
niittyä ja auraamalla vapaana pidettyä peltoaluetta. Eteläosan luonnon- ja virkistysarvoiltaan merkittävä osa sekä uuden ja olemassa olevan asuinalueen välinen alue osoitetaan virkistysalueeksi
(VL). Ajoyhteys uudelle alueelle tulee uuden rakennettavan lähdepuistonkuja-nimisen kadun kautta. Katu liittyy Lähdepuistontiehen lähellä Hakunilantietä huoltoaseman vieressä. Uudella asuinalueella lähimpänä kehätietä ja suojaamaan liikennemelulta rakennetaan viisikerroksisia kerrostaloja. Kerrostalojen pysäköinti järjestetään talojen kehätien puoleiselle alueelle. Asuinkortteleiden
keskelle ja lounaaseen suuntaamaan osoitetaan kaksikerroksisten pientalojen alue. Niiden pysäköintipaikat sijoittuvat kerrostalojen pihan ja pientaloalueen väliin. Pysäköintipaikat auttavat porrastamaan kerrostalo- ja pientaloalueen korkeuseroa. Olemassa olevan rivitaloalueen keskitetty
pysäköintiperiaate jatkuu uudella alueella. Uuden ja vanhan asuntoalueen välisellä virkistysalueella oleva vuosi sitten uudistettu leikkipaikka toimii kaikkien asukkaiden oleskelutilana.
4.1.1 Mitoitus
Kaava-alueen kokonaispinta-ala on noin 21 ha, josta virkistys- ja suojaviheraluetta on noin 16 ha.
Asumisen kerrosalaa osoitetaan yhteensä 21 750k-m2 sijoittuen AK- ja A-korttelialueille. Pientaloalueelle autopaikkoja tulee rakentaa 1/80k-m2, kuitenkin vähintään 1,5 ap asuntoa kohti. Kerrostaloille 1/90 k-m2, kuitenkin vähintään 1 ap/asunto, lisäksi vieraille +10 %. Polkupyörien säilytystilaa
on osoitettava yksi pyöräpaikka asuinhuonetta kohden. Uutta katualuetta kaava-alueelle syntyy
noin 1,3 ha.
4.1.2. Vihertehokkuus ja ilmastovaikutusten vähentäminen
Vihertehokkuus tarkoittaa rakennuksien ulkopuolelle jäävän pinta-alan suhdetta tontin pintaalaan.
Menetelmän avulla varmistetaan viihtyisät ja ilmastonkestävät tontit tiivistyvään kaupunkirakenteeseen, mikä edistää sopeutumista ilmastonmuutokseen. Vihreät, läpäisevät alueet vähentävät
tulvariskejä, toimivat hiilinieluina, lieventävät kaupunkien lämpösaarekeilmiötä sekä luovat lisäksi
esteettisyyttä, viihtyisyyttä ja positiivisia terveysvaikutuksia.
Vihertehokkuuden tonttikohtainen määrittely on otettu käyttöön Vantaan kaupunkisuunnittelussa
syksyllä 2016. Laskenta tehdään Ilmastonkestävä kaupunki -hankkeessa luodulla ja edelleen kehitetyllä laskurilla, joka kertoo syötettyjen lähtötietojen perusteella tontin minimi- ja tavoitetehokkuuden. Tuloksen pohjalta annetaan osa kaavan pihamääräyksistä.
Pihamääräykset
Lähdepuiston asuinrakennustonteille ja kahdelle LPA-alueelle laskettiin vihertehokkuusluku havainnekuvasta. Tonttien ja LPA-alueiden minimi- ja tavoitetehokkuus muodostui samansuuruiseksi
(0,8). Tavoite saavutetaan LPA-alueilla kun alueen reunoille istutetaan pensaita ja aluetta hyödynnetään hulevesien viivytystilana. Autojen pysäköintiruudut tulee toteuttaa puoliläpäisevällä pinnoitteilla (esim. nurmikivi) jos ei rakenneta autokatosta. Pysäköinnin ajoväylät saavat olla vettä läpäisemätöntä materiaalia, esim asfalttia.
A-korttelialueella pihoja ei saa asfaltoida. Alueella tulee suosia vettäläpäiseviä pintamateriaaleja.
Nurmikkoa tai niittyä, pensaita ja /tai perennoja on oltava 9 000 m 2. Kulkuväylien pinnoitteista 500
m2 tulee olla puoliläpäisevää. Kutakin alkavaa 600 k-m 2 kohden tulee istuttaa 5 kpl vähintään 6-7
m korkeaksi kasvavaa puuta.
AK-korttelialueelle on laadittava yhtenäinen pihasuunnitelma. Piha- alueille tulee varata korttelin
yhteisiä leikki- ja oleskelualueita. Kutakin alkavaa 2 250 k-m 2 kohden tulee istuttaa 3 kpl suureksi
(yli 9 m) kasvavaa puuta. Nurmikkoa, niittyä, viljelyaluetta, perennoja tai pensaita tulee olla yhtensä 6000m2. Ajoväylillä on käytettävä puoliläpäisevää pinnoitetta vähintään 1 000m 2.
Pihasuunnittelussa käytetään viheralan koulutuksen saanutta suunnittelijaa.
4.2 YMPÄRISTÖN LAATUA KOSKEVIEN TAVOITTEIDEN TOTEUTUMINEN
Alueelle tulee järjestää hulevesien viivytys ennen vesien johtamista pois kaava-alueelta. Kaavamuutoksen mukaiset uudet asuinrakennukset istuvat ympäröivän kaupunkirakenteen mittakaavaan. Asuinkerrostalojen rakentaminen vähentää lounaaseen suuntautuvaa kehätien liikennemelua ja pienhiukkasten leviämistä. Vantaan arkkitehtuuriohjelma 2015 mukaisesti kaupunkikuvasta
luodaan kerroksellista ja tiivistä.
4.3 ALUEVARAUKSET
Pinta-alaltaan suurin osa kaava-alueesta varataan virkistyskäyttöön ja suojaviheralueeksi. Asuinrakentaminen jakautuu liikennemelulta suojaaviin kerrostaloihin ja olemassa olevan asumisen mittakaavaiseen kaksikerroksisiin pientaloihin. Asumisen autopaikat osoitetaan erillisilta LPA-korttelialueilta
4.3.1 Korttelialueet
AK, asuinkerrostalojen korttelialueet
Asuinalueen Kehä III puoleiseen reunaan rakennetaan enintään viisikerroksisia kerrostaloja.
Maantasokerroksen julkisivuväri täytyy olla erilainen kuin niitä ylempänä. Kerrostalojen porrashuoneista tulee olla mahdollisuus päästä sekä sisäpihalle että LPA-alueelle. Porrashuoneiden
tulee olla luonnonvaloisia. Sisäpihalla tulee rakentaa lasitettuja parvekkeita. Teknisiä tiloja saa rakentaa sen estämättä, mitä suurimmasta sallitusta kerrosluvusta on määrätty. Vesikaton yläpuolisiin teknisiin tiloihin on oltava porrasyhteys. Vesikatoissa tulee ottaa huomioon aurinkopaneelien
asennusmahdollisuus tulevaisuudessa.
Liikennemelulta ja pienhiukkasilta suojaamisen takia esitetään seuraavat määräykset: Kehätien
puoleisten asuinhuoneiden ulkokuoren ääneneristävyys ∆L tieliikennemelua vastaan tulee olla vähintään 35 dB. Rakennusten välinen etäisyys saa olla enintään 8 m tonttien 2-5 välillä. Yksinomaan
Kehä III puoleiselle ulkoseinälle rajoittuvia asuntoja ei sallita. Parvekkeet ja terassit on lasitettava.
Teknisin ratkaisuin tulee huolehtia siitä, ettei ohjeiden mukainen melutaso parvekkeilla ylity. Parvekkeiden lasituksen tulee olla kiinteä niillä julkisivuilla, joille on osoitettu ääneneristävyysmerkintä. Jos asuinrakennukset tonteilla 7-11 otettaan käyttöön ennen kuin asuinrakennukset tonteilla 25 on valmiina, tulee teknisin ratkaisuin huolehtia, että ohjeiden mukainen melutaso ei ylity ulkooleskelualueilla.
A, asuintalojen korttelialue
Julkisivumateriaalina tulee käyttää puuta. Rakennusten massat tulee sijoittaa siten, että niiden
katoille mahdollisesti asennettavat aurinkopaneelit voidaan suunnata optimaalisesti aurinkoon
4.3.2 Muut alueet
LPA, autopaikkojen korttelialue
Asumisen pysäköinti sijoittuu autopaikkojen korttelialueille, LPA. Alueelle saa rakentaa autokatoksia. Jätekatokset tulee rakentaa LPA-alueelle. Auto- ja jätekatoksissa tulee olla viherkatot.
Liikennealueet, virkistysalueet
Uusi katuyhteys rakennetaan pohjoisen suunnasta Kehä III-väylän sivua myötäillen. Lähdepuistoniminen lähivirkistysalue (VL) käsittää asuinalueiden välisen metsikön sekä eteläosan lehtomaisen
metsän. Eteläosan virkistysalue kuuluu osaksi Fazerilan pohjavesialueeseen.
4.4 KAAVAN VAIKUTUKSET
Hankkeen MRA 1 §:n mukaisia vaikutuksia on tarkasteltu kaavaa laadittaessa.
Hanke sijoittuu jo rakennetulle alueelle ja on yhdyskuntarakennetta tiivistävä ja täydentävä. Se sijoittuu hyvien joukkoliikenneyhteyksien varteen. Hanketta voidaan pitää kestävän kaupunkirakentamisen tavoitteiden mukaisena. Kokonaisratkaisu on taloudellisesti toteutettavissa.
4.4.1 Vaikutukset rakennettuun ympäristöön
Uusi asuinalue ei tule juuri erottumaan ulkopuolisille, lukuun ottamatta aivan lähipiirin asukkaita.
Alue tukeutuu Vaaralan palveluihin. Uudet asuinrakennukset jatkavat olemassa olevaa kaupunkirakennetta itäsuuntaan tukeutuen olemassa oleviin teknisiin verkkoihin.
Uuden asuinrakennusryhmän sijoittuminen on sellainen, että rakentaminen ei vaikuta kaupunkikuvaan merkittävästi. Kehä III varrella on meluaita, joten autoilijoiden on vaikea nähdä muutosta.
nykyiseen. Uuden ja vanhan asumisen väliin jäävä olemassa oleva viheralue vaimentaa näköyhteyttä varsinkin kasvukauden aikana olemassa olevien asuinrakennusten ikkunoista. Olemassa olevien rivitalojen pihapiirit avautuvat toiseen suuntaan, minkä takia oleskelupihoilta katsoen muutos
on pieni. Itäsuunnassa ei lähialueella ole rakennuksia.
Kaavamuutos täydentää Vantaan itäpuolisia kaupunginosia, mikä toteuttaa valtakunnallisten alueidenkäyttötavoitteiden henkeä. Uusia asuntoja tulee noin 340 kappaletta arviolta noin 700 uudelle asukkaalle. Kerrostaloasuntoja rakennetaan arviolta 265 kappaletta, pientaloasuntoja tulee
alueelle noin 75 kappaletta. Kerrostaloasunnot on arvioitu keskimäärin 50m 2 kokoisiksi, pientaloasuntojen keskikoko 80m2.
Alueen rakeisuus.
Uuden asuinrakentamisen (harmaa) suhde
olemassa olevaan rakentamiseen.
Kaava-alueelle tulee sijoittumaan yksinomaan asumista, lisäys on melko pieni kokonaisuudessa.
Uusi asuminen tukee osaltaan lähialueen päivittäistavarakauppojen ja työpaikkojen kehittymistä.
Joukkoliikenneyhteydet ja polkupyöräliikenne ovat sujuvia. Hanketta voidaan pitää VAT:n mukaisena.
Kaava-alue on yleiskaavan mukaista täydennysrakentamisaluetta. Yleiskaavan valmistelussa on
tutkittu täydentämisalueiden yhdyskuntataloudellisia vaikutuksia ja vertailtu alueita keskenään.
Lähdepuistontien alue sijoittuu vertailussa edullisimpien joukkoon. Kaavamuutos toteuttaa täydentämisrakentamistavoitetta, mikä on myös valtakunnallisten alueidenkäyttötavoitteiden mukaista.
Kaavamuutosalueen sijainti on yhdyskuntarakenteellisesti hyvä, koska peruspalvelut ovat lähellä.
Julkisista palveluista päiväkoti on vajaan kilometrin päässä. Joukkoliikenteen runkolinjan pysäkille
on matkaa noin 600 metriä, samoin lähimpään päivittäistavarakauppaan.
Kaavamuutosalue on maaperältään pehmeää savikkoa, mikä lisää rakentamisen kustannuksia,
koska rakennukset tulee perustaa teräsbetonipaaluin. Suunnittelussa tehtiin vaihtoehtoja rakentamisen eri tehokkuuksilla ja kerroskorkeuksilla. Perustamiskustannuksiksi kerrosneliötä kohden
laskettiin seuraavasti:
Alueen toteutettavuuden kannalta on päädytty siihen, että kerrostalot voivat olla viisikerroksisia,
jotta asunnot voidaan toteuttaa kohtuuhintaisesti. Matalampien rakennusten toteuttaminen voi
olla haastavaa johtuen korkeista perustamiskustannuksista alueen hintatasoon nähden.
Kaavamuutos edellyttää uuden kunnallistekniikan rakentamista, koska se ei sijaitse olemassa olevan kadun varrella. Rakentamisen kustannuksia on laskettu seuraavasti:
Kaasujohdon siirto 300 m
Paineviemärin siirto 25 m
Yhteensä kustannukset ovat noin 1 700 000 euroa. Vesihuollon kustannuksesta vastaa HSY.
Arvioidut maanmyyntitulot ovat noin 9,4 miljoonaa euroa.
Tavoitteena on asuinrakentaminen, joka jatkaa nykyisen alueen rakennetta. Uusi asuinalue turvaa
viereisen rakennetun alueen kehittymistä. Vanhan pientaloalueen ikääntyville asukkaille tarjoutuu
mahdollisuus esteettömään kerrostaloasumiseen. Hanke on MAL-tavoitteiden mukainen.
Hanke uusine asukkaineen lisää lähivirkistysalueiden sekä Kehä III:n pohjoispuolella sijaitsevan
Ojangon ulkoilualueen käyttöä. Liikuntapalvelujen tarjontaa lisää noin 2 km päässä etelässä sijaitseva Rajakylän liikuntapuisto.
Suunnittelualueella sen länsireunassa on olemassa oleva leikkipuisto. Kehä III pohjoispuolella Hakunilantien sivussa on koiraharrastajille aidattu koirapuisto.
Kaava-alue sijaitsee kävelyetäisyydellä Hakunilantiestä, jossa sijaitsevat joukkoliikenteen pysäkit.
Kehä III:n liittymään on suunnittelualueelta etäisyyttä noin 600 metriä. Kehä III liittymän alueella
on myös joukkoliikenteen pysäkit. Uusi asuinalue todennäköisesti tulee lisäämään joukkoliikenteen matkustajamäärää ja parantaa näiden palveluiden kannattavuutta. Kasvava asukasmäärä lisää osaltaan ajoneuvoliikennettä Hakunilantiellä. Yhteys Kehä III:lle ovat sujuva ja liikenneverkon
kapasiteetti kestää hyvin rakentamisen ja asukasluvun lisäyksen.
Suunnittelualueella, rakentamisen eteläpuolella, kulkee vesijohdon runkolinja, johon alueen sisälle
rakennettava verkosto voidaan liittää. Alueelle rakennetaan jätevesiverkosto.
Hulevedet johdetaan kaava-alueelta pohjoiseen johtavaan puroon.
Tontti sijaitsee eteläosaltaan tärkeällä pohjavesialueella. Eteläosa on asemakaavassa lähivirkistysaluetta. Pohjavesialueen teoreettisesta reunasta on etäisyyttä lähimmälle korttelialueelle noin
200 metriä. Tonteilla harjoitettavasta toiminnasta, rakentamisesta, ojituksista, maankaivusta ja
hulevesien hallinnasta ei saa aiheutua vaaraa tai haittaa pohjavedelle. Likaisia hule- ja sammutusvesiä ei saa päästää pohjaveteen. Vantaan kaupungin hulevesiohjelman mukaisesti hulevesien
kulkua on myös viivytettävä, mikäli niitä on johdettava tontin ulkopuolelle. Uuden asuntoryhmän
hulevedet ohjataan pohjoiseen poispäin pohjavesialueelta. Tontin tarkemman rakennussuunnittelun yhteydessä on rakennuslupaan liitettävä hulevesien hallintasuunnitelma.
Alueella mitoittavana tekijänä on Kehä III:n liikennemelu ja liikenteen tuottamat pienhiukkaset.
Rakentamistavalla voidaan tehokkaasti vähentää liikennemelun haittoja ja parhaimmillaan parantaa olemassa olevien asuntojen melutilannetta.
4.4.2 Vaikutukset luontoon ja luonnonympäristöön
Uudisrakentaminen sijoittuu peltoalueelle. Viereinen monimuotoinen metsäalue kosteikkoineen
pysyvät luonnontilaisina. Hanke ei vaaranna VAT:n luonnonvaroja koskevia tavoitteita.
Kaavamuutos ei heikennä hulevesien luonnonmukaista hallintaa verrattuna nykytilanteeseen.
4.4.3 Vaikutukset ilmastonmuutoksen kannalta
Asemakaavamuutoksen vaikutukset ilmastoon syntyvät suunnitelman toteuttamisen sekä alueen
käytön aiheuttamista kasvihuonekaasupäästöistä.
Merkittävimmät päästölähteet ovat rakennusten rakentaminen sekä pidemmällä aikajaksolla tarkasteltuna rakennusten korjaaminen, rakennusten käytön aikainen energiankulutus sekä alueen
liikenne. Lisäksi päästöjä aiheuttaa infrastruktuurin rakentaminen ja ylläpito, hiilinielujen poistuminen rakennetun alan kasvun myötä sekä alueen asukkaiden ja toimijoiden kulutuksen aiheuttamat päästöt.
Rakentaminen aiheuttaa aina päästöjä. Toisaalta päästöjä voidaan minimoida sijoittamalla uudet
asunnot ja työpaikat täydentämään olemassa olevaa yhdyskuntarakennetta sekä joukkoliikenteen
kannalta suotuisiin paikkoihin, sekä lisätä hyviä pyöräilyn ja kävelyn yhteyksiä ja mahdollistaa uusiutuvan energian tuotanto.
Ilmastovaikutuksia arvioitiin määrällisesti KEKO-työkalulla (kaavoituksen ekotehokkuuslaskuri), joka laskee rakennusten ja infrastruktuurin rakentamisen ja ylläpidon, rakennusten ja asumisen
energiankulutuksen, asukkaiden henkilöliikenteen sekä maankäytön (hiilinielujen) muutoksen aiheuttamat kasvihuonekaasupäästöt 50 vuoden aikajaksolla tarkasteltuna.
Asemakaavamuutoksen ilmastovaikutuksia arvioitiin kolmella eri vaihtoehdolla: Betonivaihtoehdossa kerrostalojen rakennusmateriaali on betoni ja rivitalot ovat puurunkoisia. Betoni+aurinko-vaihtoehdossa 25 % alueen vuosittaisesta sähkönkulutuksesta katetaan katoille sijoitettavilla aurinkopaneeleilla. Puu+aurinko-vaihtoehdossa myös kerrostalot ovat puurunkoisia ja 25
% vuosittaisesta sähkönkulutuksesta tuotetaan aurinkopaneeleilla.
Asemakaavamuutoksen toteuttamisen kasvihuonekaasupäästöt 50 vuoden aikajaksolla ovat laskurin mukaan Betoni-vaihtoehdossa yhteensä noin 50 100 tonnia CO2-ekvivalenttia (noin 70 tonnia/asukas). Suurin päästölähde on asukkaiden henkilöliikenne (39 %), seuraavaksi suurimmat rakennusten rakentaminen ja kunnossapito (30 %) sekä rakennusten energiankulutus (27 %). Maankäytön muutos aiheuttaa noin 2 % ja infran rakentaminen ja ylläpito noin 2 % kaavan toteuttamisen päästöistä. Betoni+aurinko-vaihtoehdon kokonaispäästöt ovat noin 49 300 tonnia, ja
Puu+aurinko-vaihtoehdon päästöt noin 47 400 tonnia.
Ilmastovaikutusten kannalta kaavamuutosalueen sijainti ei ole ihanteellinen, sillä heikkojen joukkoliikenneyhteyksien ja palvelujen sijainnin vuoksi liikkuminen tapahtuu pääosin autolla. Myös
alueen maaperä lisää rakennusten ja infran rakentamisen päästöjä. Ilmastovaikutuksia voidaan
pienentää esimerkiksi suosimalla puurakenteita (pienentää rakentamisen päästöjä noin 12 %) sekä tuottamalla osa rakennuksissa kuluvasta energiasta uusiutuvilla energianlähteillä (pienentää
energiankulutuksen päästöjä noin 6 %). Erityisesti osa kerrostalojen katoista soveltuu sijainnin ja
suuntauksen puolesta hyvin aurinkopaneelien sijoittamiseen. Mikäli aluetehokkuus kasvaa, pienenevät asukaskohtaiset päästöt.
4.5 YMPÄRISTÖN HÄIRIÖTEKIJÄT
Tieliikenteen melu ja saastuneet maat on käsitelty kohdassa 2.1. Ympäristöhäiriöiden vähentäminen on VAT:n mukaisesti otettu huomioon.
4.5 NIMISTÖ
Vantaan nimistöryhmä ehdotti uuden kaava-alueen kadulle nimeksi Lähdepuistonkuja ja puistolle
nimeksi Lähteensilmänpuisto
5. ASEMAKAAVAN TOTEUTUS
Tavoitteena on aloittaa asemakaavamuutoksen toteuttaminen välittömästi, kun kaupunginvaltuusto on hyväksynyt asemakaavaehdotuksen.
6. KAAVATYÖHÖN OSALLISTUNEET
Eeva Sauramo
Laura Muukka
Elina Ekroos
Emma Lottanen
Ilari Heiska
Pirjo Suni
liikenteen alueinsinööri
liikenneinsinööri / liikennemelu
suunnitteluinsinööri/vesihuolto
suunnittelija / vesihuolto
asumisasiain päällikkö
Vantaalla, 13. päivänä maaliskuuta 2017
7. TILASTOLOMAKE
ilastolomake
8. ASEMAKAAVAKARTTA JA -MÄÄRÄYKSET
9. MUU SUUNNITELMA-AINEIST
Jokelan hoidettavat puistot, puistometsät sekä leikkipaikat
kutsukirje PDF
Aikataulu - pomppu.com
Tervetuloa pystykorvapäiville Sastamalaan 15.
Tervetuloa Isokyrön näyttelyyn 15.8.2015!
Aikataulu PDF
aikataulut - Bebops .fi bebops.fi